Joan Bataiatzailearen erretaula (Mirafloresko kartusia)

San Joan Bataiatzailearen erretaula edo Mirafloresko erretaula, Joan Flandeskoak 1496 eta 1499 artean margotutako poliptikoa da. Mirafloresko kartusian (Burgos, Gaztela) egon zen altzaria, baina hura osatzen zuten bost taula margotuak 1809an sakabanatu ziren, eta 21. mendean lau museotan eta bilduma pribatu batean gordetzen dira.

 Jatorrizko erretaula 
1496an, Gaztelako Elisabet katolikoak, bere gorteko margolari flandestarretako bati, Joanes Flandeskoari, enkargatu zion lan hau, eta haren lanketarako kartusian jarri zen bizitzen artista. Erretaula 1499an amaitu zen, eta margolariari 26.735 marabedi ordaindu zizkioten.

Baltikoko haritzezko oholen gainean olioz margotu ziren taulak. Poliptiko finko baten itxura izango zueka uste da, hiru hamarkada lehenago Dirk Bputsek egindako Lovainako Sakramentu Santuaren Erretaula bere insporaziotzat jotzen baita. Forma hori konplexuago bilakatu zen 1659an, taulak zur urreztatuzko erretaula barroko batean moldatu zituztelako.

 Sakanabatutako taulak 
Napoleondar gerren kontestuan, Iberiar penintsulako gerran, lana zatitu eta sakabanatu zen. Burgostik beste erretaula flandestar bat eraman zuen Darmagnac jeneralak, honetatik panel bat hartu zuela behintzat uste da: San Joan Bataiatzailearen buru-mozketa irudikatzen duena, zeina Genevako Arte eta Historia Museoan gorde den.

Genevako taula 1929an identifikatu zuten Mirafloresekin eta Joan Flandeskoarekin. 1939an Anberesko Mayer van den Bergh museoko Herodesen oturuntza ere, Genevakoa bezala, albo-hegal gisa identifikatu zuten. Bi horien artean egongo zen zatia, Jesusen bataioarena, Juan Abelló aberats espainiarraren Madrilgo bilduma batean dago. 1950ean, laugarren panela aurkitu zuten, San Joan Bataiatzailearen Jaiotza, Clevelandeko Arte Museoan. Zientifikoki frogatu da jatorri bera zutela parte hauek analisi dendrokronologikoak erakutsi duelako zuhaitz bakan bateko taulak direla margolanen oinarria.

Bosgarren panela, San Joan Bataiatzailearen Predikua irudikatzen duena, 2001ean Susan Urbachek aurkitu zuen: Bigarren Mundu Gerra baino lehen Debreceneko museoan egon zela ikusi zen argazki batean , eta azkenik, 2003an Belgradeko Museo Nazionaleko funts gordeetan aurkitu zuten.

Alboetako lau panelak 2010eko irailaren 11tik azaroaren 7ra batu zituzten, Mayer van den Bergh museoko aldi baterako erakusketa baterako. Abello aberatsaren erdiko taulak ez zuen bat egin besteekin orduko horretan.

 Iruditegia 

 Erreferentziak 

 Kanpo estekak 

Kategoria:Ameriketako Estatu Batuetara Europatik eramandako erretaulak
Kategoria:Espainiako erretaulak
Kategoria:Poliptiko flandestarrak
Kategoria:Mirafloresko kartusia